procesaur/Wiki.mk huggingface dataset:
Пиластер

Пиластер — сосема малку издаден столб зграден во ѕид. Пиластерот е зарамнет или скратен столб кој обично оди заедно со капител и перваз, како и во низок релјеф или рамен наспроти еден ѕид. Овој архитектонски елемент го наоѓаме во класичната архитектура и има за цел да даде впечаток на потпорен столб, но само со украсна вредност. Наспроти ова, врзан столб или дирек може да го држи ѕидот и покривот над него.
Пиластрите често ги наоѓаме непосредно по страните на една врата или прозорско окно на една фасада, а понекогаш и заедно со квадратни или округли столбови. Во овој случај, столбовите се оддалечени за извесно растојание од ѕидот и имаат за цел да го потпираат ѕдот или покривот над нив, како да речема кај еден портик. Овие вертикални елементи се користат и како потпора за вдлабнат архиволт околу еден влез.
Пиластерот може да има едноставен квадратен профил (пресек) или може да биде украсен во еден од стиловите на класичниот архитектонски поредок како џиновски ред како изрежани столбови со висина од два спрата. Овој елемент од старогрчката и римската архитектура бил преземен и од Италијанската ренесанса, а подоцна и во Грчката возобнова.
1 Поврзано
* Архиволт
* Дирек
* Столб
* Врзан столб
* Класична архитектура
* Список на термини од класичната архитектура
Полулистопадно растение

Полулистопадни растенија се оние растенија кои ги губат лисјата за само многу кратко време,во периодот помеѓу паѓањето на старите листови и создавањето на нови. Овој феномен се јавува кај тропските и суптропските дврести растенија, како да речеме кај растението ''Mimosa bimucronata''. Во полулистопадни спаѓаат и дрвата кои виреат на блага клима и ги губат листовите на сличен начин како листопадните растенија, но во особено студена есен.
1 Поврзано
* Листопадни растенија
* Зимзелени растенија
Листопадни растенија

Листопадни растенија, главно дрва и грмушки, се оние кои ги губат лисјата за извесен период од годината. Во некои случаи, паѓањето на лисјата се случува на есен или зима кај умерени или поларни клими, додека други ги губат за време на сувата сезона кај климите со сезонски вариации на дождови. Обратно од листопадни се зимзелените растенија; некои растенија спаѓаат во т.н. меѓукатегорија полулистопадни растенија.
Многу листопадни растенија цветаат додека се голи, бидејќи ова го потпомога опрашувањето - нема листови да пречат на поленот, а инсектите можат полесно да го видат и пристапат цветот. Ова носи и извесни ризици , како да речеме замрзнување или во суви предели, недоволно вода за цветовите. Како и да е, со паѓањето на лисјата зиме, растенијата не губат толку вода бидејќи тогаш водата главно е во облик на мраз. Исто така поради ова се случуваат многу помалку кршења на гранки и стебла заради замрзнатост. (Lemon 1961).
1 Поврзано
* Полулистопаднo растениe
* Зимзелено растение
* Дрво
** Год
2 Наводи
* Lemon, P. C. (1961). Forest ecology of ice storms. ''Bull. Torrey Bot. Club'' 88: 21.
**
Sex and Religion

''Sex and Religion'' е албум на Стив Ваи презентиран едноставно под името Ваи. На него се појавуваат Strapping Young Lad и вокалистот и гитаристот на The Devin Townsend Band - Девин Таунсенд на вокали пред тој да започне со било кој од своите групи. Девин исто така ја ко-напишал песната „Pig“. За овој албум, Ваи посакал да состави група која ги вклучувала него, Таунсенд, Тери Боцио и Т.М. Стивенс. По турнејата за албумот, групата се разделила.
1 Список на песни
# „An Earth Dweller's Return“
# „Here and Now“
# „In My Dreams With You“
# „Still My Bleeding Heart“
# „Sex & Religion“
# „Dirty Black Hole“
# „Touching Tongues“
# „State of Grace“
# „Survive“
# „Pig“
# „The Road to MT. Calvary“
# „Down Deep into the Pain“
# „Rescue Me or Bury Me“
For the Love of God

For The Love Of God е инструментално гитарско дело на Стив Ваи. Издадена како седмата песна на албумот на Ваи од 1990 ''Passion and Warfare'', често се именува како најдобрата композиција на Ваи досега.
Делото кое трае шест минути, вклучува legato и tremolo техники, како и гитарска хармонија и гитарско crescendo и други техники. Ваи, кој секогаш истражува нови техники за здобивање со спиритуална балансираност, е исто така добро познат по нагласувањето на подготовките. Според една приказна, Ваи постел и медитирал 10 дена со ред за подготовките за снимањето на оваа песна.
Инструменталката била изгласана како 29-то најдобро гитарско соло во една анкета за 100-те најдобри гитарски сола на магазинот ''Guitar World''.
de:For the Love of God
en:For the Love of God
es:Por el amor de Dios
eo:For the Love of God
fa:به عشق خدا
fr:For the Love of God (objet)
it:For the love of God
nl:For the Love of God
pl:Na miłość boską
ru:Бриллиантовый череп
tr:For the Love of God
Passion and Warfare

''Passion and Warfare'' е инструментален албум на Стив Ваи. Двапати добил добил платинеста сертификација. Бил напишан базирајќи се на серија на секвенци на соништа кои Ваи ги сонувал како помлад, и во гитарската музичка книга на албумот, Ваи го сумира како „Џими Хендрикс го среќава Исус Христос на забава која Бен Хур ја организирал за Мел Бланк“. Сè било снимено во студиото 'The Mothership' во неговиот дом во Холивудските Ридови, зграда од 1600 квадратни стапки каде што неговите гитарски делови за албумот на Whitesnake „Slip of the Tongue“ биле исто така снимени. Ваи има многу чудни техники на снимање, и една за песните на Passion and Warfare, „For the Love of God“, постел 10 дена за да си ја достигне посакуваната состојба на умот за која што мислел дека ќе му го даде чувството на свирењето во песната.
1 Список на песни
# „Liberty“ – 2:02
# „Erotic Nightmares“ – 4:13
# „The Animal“ – 3:55
# „Answers“ – 2:41
# „The Riddle“ – 6:22
# „Ballerina 12/24“ – 1:45
# „For The Love of God“ – 6:02
# „The Audience Is Listening“ – 5:30
# „I Would Love To“ – 3:40
# „Blue Powder“ – 4:44
# „Greasy Kid's Stuff“ – 2:57
# „Alien Water Kiss“ – 1:10
# „Sisters“ – 4:07
# „Love Secrets“ – 3:35
Хиперион (дрво)

Хиперион (''Hyperion'') е име на еден примерок на секвоја во Северна Калифорнија со височина од 115.5 метри, и како такво, ова е највисокото дрво на светот.
1 Откривање
Дрвото било откриено од истражувачот Крис Еткинс и аматерскиот природонаучник Мајкл Тејлор во далечен предел на Редвудскиот национален и државен парк откупен во 1978, во времето на Џими Картер. Местоположбата на дрвото не се кажува заради посетителите кои би можеле да го нарушат екосистемот околу него.
2 Поврзано
*''Генерал Шерман'' - најголемото дрво на светот
* Секвоја
** Џиновска секвоја
3 Наводи
Страни на светот

Четирите страни на светот се север, исток, југ и запад. Север и југ се свретени према своите соодветни полови на Земјата. Ротацијата на земјата пак, ја дефинира положбата на исток и запад.
Овие четири страни соодветствуваат со четирите степена на компасот: север: 0° (= 360°), исток: 90°, југ: 180° и запад: 270°.
Меѓустрани на светот се четирите споредни правци (страни) кои се наоѓаат меѓу четирите основни страни: североисток, југоисток, југозапад и северозапад.
1 Поврзано
* Компас
* Компасна роза
Боливарска алијанса на народите на нашата Америка

Боливарската алтернатива за Америките (шпански: Alternativa Bolivariana para las Américas, ALBA) е проект за политичка, социјална и економска соработка помеѓу латино-американските земји. Неа ја предложија Венецуела и Куба како алтернатива на Зоната на слободна трговија на Америките (FTAA на англиски или ALCA на шпански), предложена од страна на САД. Терминот „боливарска“ се однесува на Симон Боливар, борецот за независност на латино-американските земји од шпанската колонијална власт.
Првиот договор во рамките на овој проект е потпишан во Хавана на 14 декември 2004 година од страна на венецуеласкиот претседател Уго Чавес и кубанскиот претседател Фидел Кастро. На почетокот, договорот имаше за цел размена на медициски ресурси и нафта помеѓу двете земји. Венецуела испорачува околу 96.000 барели нафта дневно за Куба по поволни цени, а Куба испрати околу 20.000 лива медицински персонал и неколку илјади учители да работат во сиромашните средини во Венецуела.
По победата на Ево Моралес на изборите во Боливија, на 29 април 2006 година и Боливија се приклучи кон проектот.
И сандинистичкиот водач Даниел Ортега, кој победи на изборите во Никарагва во ноември 2006 година, го поддржува приклучувањето на Никарагва во АЛБА.
The Infinite Steve Vai: An Anthology

''The Infinite Steve Vai: An Anthology'' е албум-компилација на Стив Ваи кој бил издаден во 2003. Оваа компилација на два диска ја опфаќа целата соло кариера на Ваи, со најдобрите песни од повеќето од неговите албуми вклучувајќи ги и ''Fire Garden'', ''Passion and Warfare'', ''Alien Love Secrets'' и ''The Ultra Zone''. Една песна е дури вклучена и од неговите денови со Whitesnake („Kittens Got Claws“). Песните на албумот не се појавуваат хронолошки релативно на кариерата на Ваи.
1 Список на песни
1.1 Диск 1
# „Liberty“ – 2:04
# „Die to Live“ – 3:53
# „The Attitude Song“ – 3:22
# „Salamanders in the Sun“ – 2:25
# „The Animal“ – 4:02
# „The Riddle“ – 6:26
# „For the Love of God“ – 6:03
# „Bangkok“ – 2:46
# „Fire Garden Suite: Bull Whip/Pusa Road/Angel Food/Taurus Bulba“ – 9:56
# „Ya-Yo Gakk“ – 2:54
# „Blue Powder“ – 4:44
# „Bad Horsie“ – 5:52
# „Tender Surrender“ – 5:05
# „All About Eve“ – 4:38
# „Dyin' Day“ – 4:29
# „The Blood & Tears“ – 4:25
# „The Silent Within“ – 5:00
1.2 Диск 2
# „Feathers“ – 5:11
# „Frank“ – 5:08
# „Boston Rain Melody“ – 4:39
# „Kittens Got Claws“ – 4:59
# „Lighter Shade of Green“ – 0:47
# „Giant Balls of Gold“ – 4:45
# „Whispering a Prayer“ – 8:47
# „Jibboom“ – 3:45
# „Windows to the Soul“ – 6:26
# „Brandos Costumes (Gentle Ways)“ – 6:05
# „The Reaper“ – 3:26 (From Bill & Ted's Bogus Journey)
# „Christmas Time Is Here“ – 4:21
# „Essence“ – 5:51
# „Rescue Me or Bury Me“ – 8:26
# „Burnin' Down the Mountain“ – 4:21
The Elusive Light and Sound, volume 1

''The Elusive Light And Sound, volume 1'' — албум од 2002 кој ги групира сите песни кои Стив Ваи ги направил за филмови, телевизиски шоуа и слично.
1 Список на песни
# „Celluloid Heroes“
# „Love Blood“
# „Fried Chicken“
# „Butler's Bag“
# „Head-Cuttin' Duel“
# „Eugene's Trick Bag“
# „Amazing Grace“
# „Lousianna Swamp Skank“
# „Air Guitar Hell“
# „The Reaper“
# „Introducing The Wylde Stallions“
# „Girls Mature Faster Than Guys“
# „The Battle“
# „Meet the Reaper“
# „Final Guitar Solo“
# „The Reaper Rap“
# „Drive The Hell Out Of Here“
# „Get The Hell Out Of Here“
# „Welcome Pre-Frosh“
# „The Dark Hallway“
# „The Dead Band Ends“
# „The Cause Heads“
# „Find The Meat“
# „The Ax Will Fall“
# „Now We Run(cue)“
# „Hey Jack“
# „What!“
# „Still Running“
# „Dead Heads“
# „Blow Me Where The Pampers Is“
# „Pins And Needles“
# „Plug My Ass In“
# „Loose Keg Sightings“
# „Don't Sweat It“
# „How Hidge“
# „Beer Beer“
# „We're Not Gonna Protest“
# „Initiation“
# „See Ya Next Year“
# „Now We Run“
Некои песни дошле од филмот Crossroads (1986), со Ралф Макио и Џо Сенека. Во овој филм Стив Вај го игра „Џек Батлер“, соперник-гитарист кој Макио мора да го порази во гитарски двобој со цел да ја ослободи душата на неговиот пријател (Сенека како блузмен).
Год

Год — прстен кој може да се види на едно дрво при напречен пресек на стеблото на едно дрво (обично пенушка). Ваквите прстени се видливи заради промената на интензитетот на растот на дрвото за време на разните годишни времиња и затоа, како што самото име кажува, еден „год“ соодветстувва на растот на дрвото за време на една година. Годовите се повидливи во умерени климатски зони, каде разликите во годишните времиња се поизразити.
Внатрешноста на годот се создава рано во сезоната, кога растот е компаративно брз (затоа дрвото е помалку густо). Надворешниот дел на годот често се јавува во лето, или понекогаш во есен и е погуст.
Кај дрвата како белите борови нема многу контраст помеѓу разните делови на годот, и затоа дрвото е многу рамномерно по текстура.
Соодветна влага и подолг период на растење резултира со поширок год. Сушна година дава многу тесен прстен. Дрва од една иста околина следат иста шема на раст, а со тоа и годови.
Годовите се основа на науката за датирање на дрва наречена дендрохронологија.
Скопска Блатија

Скопска Блатија (или само Блатија) — област во источниот дел на Скопското Поле од левата страна на реката Вардар во околината на Катлановското Блато по што се претпоставува дека оттаму го добила и името. Ја опфаќа територијата на Општина Петровец и дел од територијата на Општина Зелениково. На запад областа се граничи со градот Скопје, на југ со областа Торбешија, на исток и југоисток со Таорската Клисура и Велешко, а на север со Општина Илинден.
1 Потекло на името и села во Скопска Блатија
Името на областа Блатија потекнува од нејзината близина до Катлановското Блато, а и од самото мочурливо и блатесто земјиште во близината на реката Вардар поради честите негови излевања од коритото.
Во составот на областа Скопска Блатија влегуваат следниве села: Петровец, ’Ржаничино, Долно Коњари, Средно Коњари, Горно Коњари, Сушица (Скопско), Дивље, Летевци, Катланово, Бадар, Брезица, Кожле, Блаце, Огњанци, Градманци, Ќојлија (под Општина Петровец), Таор, Ново Село и Пакошево (под Општина Зелениково). Во крајниот северозападен дел влегувало и денес непостоечкото село Наово, кое се наоѓало помеѓу Петровец и р. Вардар.
2 Население
Во областа Скопска Блатија денес живеат 12.332 жители од кои 6.768 (54,88%) се Македонци, 3.093 (25,08%) се Албанци, 1.633 (13,24%) се Бошњаци итн. Во минатото етничкиот состав на областа бил составен исклучиво од Македонци и Турци, кои масовно се отселиле од областа во педесеттите и шеесеттите години на XX век, а на нивно место се доселиле Албанците и Бошњаците.
3 Стопанство
Со векови главна стопанска гранка на областа Скопска Блатија било полјоделството (одгледувањето на пченица) и сточарството (одгледувањето на крави). Со мелиоративните зафати за пресушување на Катлановското Блато во шеесеттите години на XX век значително се зголемени обработливите површини и тоа со голема плодност на земјата. Денес најмногу се одгледува пченицата, а од полјоделските култури се застапени и раноградинарските производи, но во помала мера. Во ридестиот предел во околината на Катланово е застапено и лозарството. На територијата на Скопска Блатија работат повеќе млекарници поради тоа што во овој крај масовно се одгледуваат крави. Скопска Блатија е аткивна и по својот бањски туризам поради Катлановската Бања. Поради својата близина до градот Скопје и со изградбата на автопатот кон Велес и Солун економијата во областа е во значителен подем.
4 Етнологија
Скопска Блатија е етнолошки многу богата област, со големо културно наследство. Денес областа Скопска Блатија најповеќе фигурира во етнологијата. Скопска Блатија е позната по своите народни носии особено по женската носија која се одликува со разнобојна и разиграна орнаментика и на која е застапен срмениот вез (за кои постои книга) и по своите народни ора, игри, песни, приказни, преданија и легенди.
5 Личности
Личности од Скопска Блатија:
* Цветан Стојановски (1926-1945) — македонски партизан, борец за слобода на Македонија и учесник во НОВ.
6 Поврзано
* Драчевка
* Северни ора
* Блатска гајда
* Носии од Скопска Котлина
Барокна гитара

Барокна гитара — историски облик на гитарата во барокниот период (~ 1600-1750), претходник на денешната класична гитара. Поимот исто така се користи и за денешни инструменти направени во тој стил, обично за употреба во рамките на музичарите од практитката на автентична изведба на барокната музика.
Инстурментот бил помал од денешната гитара и од полесна конструкција, со жици од утроба. Препреките на дршката биле од утроба исто така, со тоа што биле врзани за вратот на инструментот. Типично тие имале пет жици, со тоа што четири или пет биле двојни, така давајќи збир од вкупно девет или десет жици.
Комплетното заменуваче на двојните со единечни жици и додавањето на басовата Е-жица се случило во времето на раноромантистичката гитара.
1 Штимање
Композитор, Штимање
Гаспар Санз (Шпанија)
Робер де Визе (Франција)
Џироламо Монтесардо (Италија)
2 Репертоар
* Гаспар Санз (1640-1710)
* Робер де Визе (ц. 1658-1725)
* Франсоа Кампион
* Франциско Геро
* Печатена музика од 1606-1737 од Д-р Гари Р. Бој
*
3 Изработувачи
3.1 Историски изработувачи
* Семејство Вобоам, Париз, Франција.
* Никола Александар Вобоам II
* Рене Вобоам
* Доменико Селас
3.2 Изработувачи денес
* Стивен Барбер и Сенди Харис
* Даниел Ларсон
* Џон Џ ван Гол
4 Барокни гитаристи
4.1 Историски изведувачи
* Давид Рејкарт (Антверпен, 1612-1661)
4.2 Изведувачи денес
* Пол О'Дет
* Хопкинсон Смит
* Стивен Стабс
5 Поврзано
* Класична гитара
* Барокна музика
* Репертоар за класична гитара
Валериј Сердјуков

Валериј Павлович Сердјуков (руски: ''Валерий Павлович Сердюков'') (роден во Хорошевка, Гомељска област, Белорусија) е моменталниот гувернер на Ленинградската област.
Сердјуков дипломирал економика на .
БИл назначен од обласниот гувернер како вицегувернер одговорен за индутрија, енергија и животна околина во 1996, станал заменик-гувернер во декември 1997, а служел и како Извшител на должноста Гувернер од 18 септември 1998. Бил избран за гувернер во 1999, и повторно во 2003. Во 2007 бил повторно назначен како гувернер од руски претседател.
1 Лично
Сердјуков е љубител на шахот. Оженет е, со два возрасни сина и три внучиња.
Јавна сопственост

Јавна сопственост (јавен домен, од анг. ''public domain'') — сопственост која го опфаќа телото на знаење и иновација (особено творечките дела како пишувањето, уметноста, музиката и пронајдоците) во релација со која ниту едно лице или друг легален субјект може да создаде или одржува имотни интереси во врз определена правна јурисдикција. Ова тело на информирање и творештво се смета за дел од општото културно и интелектуално наследство, кое, во целина, секој може да го користи или експлоатира, било со комерцијална или некомерцијална намера.
Група 4 на периодниот систем

↓ Периода
4
5
6
7
Елементите од групата 4 образуваат хемиска низа од хемиски елементи во групата 4 од периодниот систем. На колоната десно се претставниците од оваа група: Ti, Zr, Hf и Rf.
Сите овие елементи се класифицирани во групата 4 поради нивната валентна обвивка која содржи четири електрони. Радерфордиумот може да се произведе само во лабораторија бидејќи не се наоѓа слободен во природата.
Полушко поле

Полушко поле (руски: ''Полюшко поле'') е руска песна. Се смета дека е напишана за време на Руската граѓанска војна и пеена во редовите на Црвената армија.
За советската варијанта на песната, музиката била компонирана од Лав Книпер, а текстот го напишал Виктор Гусев. Книперовата песна била дел од симфонијата со хор (текст на Гусев) насловена како „Поема за комсомолскиот борец“ („''Поэма о бойце-комсомольце''“) компонирана во 1934.
Направени се неколку западни аранжмани на оваа мелодија под наслов „Козачка патрола“, особено верзијата на Иван Реброф, и други со поинакви наслови како „Ливадишта“, „Коњица на степите“ и „Одвеани од виорот“. ''Tanz Brüderchen'' од Hyperactive, и авторизиран рејв ремикс на Ребровата изведба.
Давид Маркиш има напишано роман ''Полюшко поле'' во кој се работи за Нестор Махно и Борис Можаев, советски писател во т.н. „рустичен стил“ кој го напишал романот за животот во колхозите. Во 1956 направен е и филм со исто име.
Песната исто така е основа за песна од Глен Милер и Џери Греј насловена како ''Russian Patrol'' („Руска патрола“) или ''The Red Cavalry March'' („Маршот на црвената коњица“) .
1 Текст (руски)
Полюшко-поле, полюшко, широко поле,
Едут по полю герои,
Эх, да красной армии герои.
Девушки плачут,
Девушкам сегодня грустно,
Милый надолго уехал,
Эх, да милый в армию уехал.
Девушки, гляньте,
Гляньте на дорогу нашу,
Вьётся дальняя дорога,
Эх, да развесёлая дорога.
Только мы видим,
Видим мы седую тучу,
Вражья злоба из-за леса,
Эх, да вражья злоба, словно туча.
Эх, девушки, гляньте,
Мы врага принять готовы,
Наши кони быстроноги,
Эх, да наши танки быстроходны.
Эх, пусть же в колхозе
Дружная кипит работа,
Мы дозорные сегодня,
Эх, да мы сегодня часовые.
Група 3 на периодниот систем

Елементите од третата група се хемиски елементи кои ја сочинуваат третата вертикална колона од периодниот систем.
МСЧПХ нема предложено специфична форма на периодниот систем, па затоа се користат најразлични конвенции за третата група. Следните преодни метали од d-блокот се сметаат ''секогаш'' за дел од оваа група:
* Скандиум (Sc)
* Итриум (Y)
Кога се дефинира остатокот од групата 3, постојат четири различни конвенции. (''Види и Број на група на лантаноидите и актиноидите''):
* Некои периодни системи ги вклучуваат лантанот (La) и актиниумот (Ac), кои се почетните елементи на лантаноидите и актиноидите, соодветно, како останатите членови на групата 3. Во нивните најчесто вбројувани трипозитивни јонски форми, овие елементи не поседуваат делумно пополнети f-орбитали, како резултат на што имаат својства на елементите од d-блокот.
* Некои периодни системи ги вклучуваат лутециумот (Lu) и лоренциумот (Lr) како останатите членови на групата 3. Овие елементи се крајни во редовите на лантаноидната и актиноидната серија, соодветно. Овој распоред е застапуван од Глен Т. Сиборг. Додека f-обвивката е пополнета во најниското енергетско ниво на електронската конфигурација кај двата елемента, тие повеќе се однесуваат како метали од d-блокот на елементи отколку како лантаноиди и актиноиди, поради што пројавуваат многу слични својства со Sc и Y. За Lr, ова однесување е очекувано, но не е набљудувано бидејќи од овој елемент не можат да се издвојат доволни количества.
Постојат и трета и четврта алтернатива за елементите од третата група:
* Третата алтернатива е онаа која ги вбројува лутециумот, ловренциумот и сите 28 лантаноиди и актиноиди во групата 3. Лантаноидите, како електропозитивни тривалентни метали имаат блиска хемија и сите покажуваат сличности со Sc и Y.
* Четвртата алтернатива е онаа која ги изостава лутециумот, ловренциумот, лантаноидите и актиноидите од групата 3. Лантаноидите поседуваат додатни својства карактеристични за нивните полупополнети f-орбитали кои не се својствени за Sc и Y. Понатаму, актиноидите покажуваат многу поголема хемија (на пример, со оксидационите броеви) во нивните серии отколку лантаноидите, со што споредбите со Sc и Y се помалку корисни.
1 Наоѓање
Скандиумот, итриумот и лантаноидите (со исклучок на прометиумот) се наоѓаат заедно во Земјината кора и се релативно позастапени во споредба со повеќето метали од d-блокот, но се често потешки за екстракција од нивните руди.
Елементарна математика

Елементарната математика, според условната поделба на математиката, е дел од математиката којшто се состои од математички области што се изучуваат во основните и средните училишта. Најосновните од нив се: алгебра, аритметика и Евклидова геометрија. Следното ниво погоре се тригонометријата, понапредната алгебра и основната аналитичка геометрија, за на крајот, обично да се заврши со основите на линеарната алгебра и математичката анализа. Иако овие математички области се „етикетирани“ како елементарни, сепак за да не дојде до недоразбирање, да напоменеме дека во нивни рамки постојат и многу „напредни“, неелементарни теории.
1 Поврзано
* Алгебра
* Аритметика
* Геометрија
Patek Philippe

Patek Philippe & Co. (изг. ''Патек Филип'') — една од најславните ексклузивни марки на часовници во светот. Моментално претпријатието го поседува семејството Штерн. Многу познавачи сметаат дека Patek Philippe се најдобрите часовници на светот. Многу богати, славни и влијателни личности носеле Patek Philippe, како кралски семејства, филмски ѕвезди, индустриски магнати и претседатели. Меѓу нив се и Јосип Броз Тито и Алберт Ајнштајн.
1 Историја
Антони Патек почнал со изработка на џебни часовници во 1839 г. во Женева, заедно со неговиот ортак, Францичек Чапек. Тие се раздвоиле во 1844, а во 1845 Патек му се придружил на францукиот часовничар Адријан Филип, изумителот на механизмот за навивање без клуч. Во 1851 основано е претпријатието „Patek Philippe & Co“.
Patek Philippe го изработиле нивниот прв рачен часовник во 1868. Тие исто така го имаат измислено вечниот календар, хронграфот и минутнот повторувач кај часовниците. Претпријатието порано има произведувано и кварцни часовници, но никогаш часовници со дигитални екрани.
2 Модели
Patek Philippe го имаат направено и најкомплициранот часовник на сите времиња, моделот ''Calibre 89'', по повод 150-годишнината на претпријатието во 1989 г. Тој има 33 компликации, како датумот на Велигден, топломер, време на изгрејсонце, израмнување на времето, ѕвездено време, и многу други функции.''Calibre 89'' исто така може да додава по еден ден во февруари на секоја престапна година, избегнувајќи го истото секоја стота година.
Претпријатието произведува многу колекционерски часовници високовреднувани од колекционерите ширум светот, вклучувајќи го најскапиот џебен часовник (24 функции) израбготен за американскиот банкар Хенри Грејвс во 1933 г. Во 1999 г. часовникот е даден на лицитација во куќата Sotheby's и продаден за 11 милиони американски долари, и со тоа станал најскапиот часовник на светот.
3 Галерија
4 Поврзано
* Антони Патек
* Францичек Чапек
Математичка статистика

Математичката статистика се користи со теоријата на веројатност и други гранки на математиката за изучување на статистика од чисто математички агол.
Математичка статистика е предмет на математиката кој се занимава со здобивање со информации од податоци. Во практиката податоците често содржат извесна случајност или неизвесност. Ститистиката се справува со ваквите податоци со користење на теоријата на веројатност.Статистиката се дели на:
* описна статистика: делот на математичката статистика кој ги опишува податоците, т.е. кој ги резимира податоците и нивните типични особености.
* инференцијална статистика: делот на математичката статистика кој извлекува заклучоци од податоците, т.е. проверува дали податоците исполнуваат извесен услов и дава гаранции воочи дадената неизвесност.
Математичката ститистика претставува теоретска основа за многу методи на применетата статистика.
1 Навод
* Borovkov, A. A. (1999). ''Mathematical Statistics''. Taylor & Francis.
Стар Епир

::''Оваа статија се однесува на римската провинција Стар Епир. За други значења видете Епир.''
Стар Епир (латински: ''Epirus vetus'') бил покраина во Римското Царство. Помеѓу 146 п.н.е. и 395 п.н.е. станал дел од покраината Македонија.
en:Macedonia (Roman province)#Epirus Vetus
Инфинитезимално сметање

Во англиската математичка терминологија, под поимот калкулус (''calculus''), односно инфинитезимално сметање, се подразбира унија на диференцијалното и интегралното сметање. Оваа терминологија во македонскиот не е стандардна: овие две математички дисциплини не се именуваат заеднички со единствено име, туку се проучуваат само како делови на математичката анализа како гранка на математиката.
Во поново време употребата на оваа терминологија станува поочигледна, но и погрешна. Така, на пример, на Институтот за математика се изучува област од математиката наречена ''Математичка анализа'', додека изучувањето на истиот материјал на Институт за информатика при истиот факултет е опфатен со предметот ''Калкулус''.
1 Поврзано
* Математичка анализа
* Векторска анализа
* Интегрално сметање
* Диференцијално сметање
Хипотенуза

Хипотенуза — најдолгата страна на еден правоаголен триаголник, страната наспроти правиот агол. Должината на хипотенузата на правоаголниот триаголник може да се пронајде со помош на Питагорината теорема, која вели дека должината на хипотенузата дигната на квадратот е еднаков на збирот од квадратите од другите две страни.
На пример, ако една од другите страни е долга 3 м (на квадрат, тоа е 9 м<sup>2</sup>) и другата е долга 4 м (на квадрат, тоа е 16 м<sup>2</sup>). Збирот на нивните должини на квадрат изнесува 25 м<sup>2</sup>. Должината на хипотенузата е квадратен корен од овој збир, или 5 м.
1 Пресметување на хипотенузата
Должината на хипотенузата обично се пресметува по пат на квадратна функција по очигледен начин. Следнава формула користи x и y, наместо c<sub>1</sub> и c<sub>2</sub> за се избегнат подзнаците:
Со математички запис
:<math>h = \sqrt { x^2 + y^2 } </math>
Некои научни калкулатори имаат функција за претворање на правоаголните координати во поларни. Кога на калкулаторот ќе му се зададат ''x'' и ''y'', тој истовремено ја пресметува должината на хипотенузата и аглите кои таа ги образува со основната линија (''c<sub>1</sub>'' погоре).
2 Поврзано
* Катета
* Триаголна геометрија
* Просторна дијагонала
* Нехипотенузен број
* Тригонометрија
Трепчести црви

Трепчестите црви (на латински ''Turbellaria'') се класа на сплескани црви кои се слободни форми. Името на овие животни доаѓа оттаму што тие имаат трепчест епител на својата телесна површина. Имаат прилично едноставен репродуктивен систем и најчесто поседуваат рабдити.
Систематиката на трепчестите црви се основа, пред сè, на типот на разгранувањето на цревото, кое кај сите видови е поделено на предно и средно. Отсуствува анален отвор.
Трепчестите црви се среќаваат најмногу во морињата, но има и слатководни видови, како и видови кои живеат на влажните места на копното. Овие животни се со мали димензии, а големината им варира од неколку милиметри до неколку десетици сантиметри (60 cm), кои ја достигнуваат некои тропски видови. Обично се силно обоени, а само мал број на видови е бел или безбоен.
1 Тело на трепчестите црви
Телото им е со листовиден облик и е дорзо-вентрално сплескано, па на него се разликуваат:
* стомачна страна, која е рамна и со неа обично ползат по подлогата.
* грбна страна, која е испапчена.
* главен регион на кој се наоѓаат различни сетилни органи, како осетни телца, очи и два израстока во вид на пипала (аврикули) на кои се наоѓаат сетилните клетки.
Кожно-мускулниот систем е изграден од еднослоен трепчест епител кој ја покрива површината на телото и во кој се наоѓаат:
* жлездести клетки кои лачат слуз, со што се олеснува ползењето по подлогата; кај некои видови оваа слуз може да служи за прицврстување за подлогата или, пак, може да е отровен.
* клетки со рабдити кои се сметаат за посебен облик на жлездести клетки; инаку, рабдитите се посебни стапчести творби кои при надразнување на овие клетки се исфрлуваат во надворешната средина, каде во допир со водата создаваат заштитен слој од слуз околу животното.
Понатаму, кожно-мускулниот систем се состои и од базална мембрана која се наоѓа под епителот, а воедно е и негов производ; за неа се прицврстени мускулите, кои се одговорни за движењето и се распоредени во неколку слоеви со следниот редослед (одејќи од базалната мембрана кон внатрешноста на телото):
* кружни
* коси
* надолжни.
Покрај овие слоевито распоредени мускули, планариите поседуваат и дорзо-вентрални мускули кои се протегаат од грбната кон стомачната страна, притоа поминувајќи низ паренхимот.
th:พลานาเรีย
Пинар дел Рио

Пинар дел Рио (шпански: ''Pinar del Río'') е град во Куба. Главен град е на покраината Пинар дел Рио.
Градот е сместен во главниот тутунски регион и е центар на производството на пури.
Жителите се нарекуваат ''Пинарењос'' (''Pinareños'').
* Површина: 70.7 км² (град); 691,12км² (општина)
* Население: 189,221 (вкупно); 152.200 (град); 30.417 (околија)
* Густина: 270,4 /км²
* Соседства: ''Ла Кончита'', ''Ла Колома'', ''Брионес Монтото'', ''Лас Овас''.
1 Поврзано
* Пинар дел Рио (покраина)
* Вуелта Абахо
* Пура
Јужен Егеј

Јужен Егеј е една од тринаесетте периферии на Грција. Се состои од островите Киклади и Додеканези во јужното Егејско Море.
Главниот град на периферијата се наоѓа во Ермуполи, на островот Сирос, додека подканцеларија оперира на Родос, економскиот, социјалниот и туристичкиот центар на периферијата.
1 Географија
Релјеф: Островите од Јужен Егеј се наоѓаат во две групи: Кикладите се сместени во средишниот дел на Егејското Море, додека Додеканезите се положени долж југозападниот брег на Мала Азија. Имаат вкупна површина од 5.286 км<sup>2</sup>. Сите острови се
со покрената почва и се планински во поголемиот дел. Покрај брежните рамницени се ретки, но постојат, и тогаш се густо населени и плодни.
Клима: На јужноегејските острови владее изразито средоземна, па се сушни.
Вода: Островите во јужниот Егеј се сместени во средишниот и источниот дел на Егејското Море. Островите кои се поблиску до малоазиското копно (Родос, Кос) се богати со вода (подземни извори), додека оние подалечни се (сите Киклади) без дадените можности, па се и негостољубиви за живот.
3 Поврзано
* Остров Сирос
* Остров Родос
* Ермополи
3 Поврзано
* Егејски Острови
Источна Македонија и Тракија

::''Оваа статија се однесува на грчката административна област. За други значења на Македонија, видете Македонија (појаснување). За други значења на Тракија, видете Тракија (појаснување).''
Источна Македонија и Тракија е една од тринаесетте области во Грција, составена од источниот дел на Егејска Македонија заедно со Западна Тракија. Поделена е на македонските окрузи Драма и Кавала (со посебната општина-округ Тасос) и тракиските окрузи Скеча (Ксанти), Родопи и Марица (Еврос).
Егзактна наука

Поимот екзактна наука се однесува на оние научни полиња каде се вршат особено прецизни предвидувања и строги методи на тестирање на хипотези, особено репродуктивни опити со измерливи предвудувања и мерења. Изразот имплицира поделба на овие полиња, и другите полиња како социологијата и економиката, каде предвидувањето и експериментирањето се потешки. Исто така терминот укажува на тоа дека првите се постриктни, а со тоа и поточни/посигурни од вторите. Денес ваквата поделба се смета за старомодна, и затоа научниците многу ретко го употребуваат овој термин. Изразите цврста наука, чиста наука, фундаментална наука се многу слични.
1 Поврзано
* Граници на науката
* Фундаментална наука
* Чиста наука
Група 5 на периодниот систем

Елементите од групата 5 се оние од низата на хемиски елементи во групата 5 (по МСЧПХ) во периодниот систем, која се состои од ванадиум (V), ниобиум (Nb), тантал (Ta), и дубниум (Db).
Сите овие елементи се класифицирани во групата 5 поради тоа што нивната валентна обвивка содржи пет електрони. Дубниумот е вештачки произведен елемент.
Цветан Тодоров

Цветан Тодоров (1 март 1939 - 7 февруари 2017) е книжевен теоретичар и критичар од бугарско потекло; структуралист и семиолог. По делото „Теорија на книжевноста, текстови на руските формалисти“ (1966), ја објавил и книгата „Книжевност и значење“ (1967) во која поетиката ја дефинира како наука за книжевниот дискурс, додека условите што ја овозможуваат ги проучува во „Теории на симболите“ (1977), критичка анализа на теориите на Аристотел, Августин, Такит, Дидро, Лесинг, Гете, Фројд, де Сосир и други.
1 Библиографија
* „Живот с другите. Опит по обща антропология“, Софија, Наука и искуство, (1998)
* „Завладяването на Америка. Въпросът за Другия“, Софија, Св. Климент Охридски, (1992)
* „На предела“, Софија, Народна култура, (1994)
* „На чужда земя“, Софија, Отворено општество, (1998)
Казачок

Казачок (|Казачок, украински: ''Koзaчoк'') е познат народен танц од Украина и Русија. Во него, мажите играат улога на козаци кои им се додворуваат на селските моми. Изведбата може да биде од аматери, професионалци или други видови играчи.
Nightmare Cinema

Nightmare Cinema (македонски: ''Кино на кошмарите'') е променета верзија на Dream Theater, и го црпи своето име од приближниот антоним на „Dream Theater“ (македонски: ''Театар на сништата''). Тука спаѓаат Џон Петручи на тапани, Мајк Портној на бас гитара, Џон Мјанг на клавијатури, Дерек Шерениан на гитара и Џејмс ЛаБри на вокали.
За време на нивните изведби на концертите, започнувајќи од 1 ноември, 1997 во „House of Blues“ во Чикаго, членовите на Dream Theater понекогаш застранувале од свирењето на нивните матични инструменти и секој еден свирел нешто друго, со исклучок на ЛаБри кој останувал вокалист. Песните кои тие најчесто ги свиреле биле вообичаено „Perfect Strangers“ од Deep Purple, додека во некои прилики ја свиреле и „Suicide Solution“ од Ози Озборн.
Откако Дерек Шерениан го напуштил Dream Theater во 1999, Dream Theater си останале на нивното, и Nightmare Cinema не засвирило никогаш повторно. Според Портној, имало некоја врска помеѓу членовите на групата која ѝ дозволувала на оваа експериментална група да постои, но ова било загубено со заминувањето на Шерениан. Ова е интересен факт, со оглед на тоа што замената на Шерениан, Џордан Рудес, е поспособен гитарист, и свирел гитара на една песна на еден од неговите соло албуми, ''Feeding the Wheel''.
1 Постава
Членовите на Dream Theater користеле алтернативни сценски имиња додека биле Nightmare Cinema покрај тоа што свиреле различен инструмент:
* Абдул Матахари (Џејмс ЛаБри) - вокали (вокали)
* Ники Лемонс (Дерек Шерениан) - гитара (клавијатури)
* Џони Џејмс (Џон Петручи) - тапани (гитара)
* Џус Малус (Џон Мјанг) - клавијатури (бас)
* Макс Дел Фувио (Мајк Портној) - бас (тапани)
When Dream and Day Unite

''When Dream and Day Unite'' (1989) е првиот студиски албум издаден од Dream Theater, прогресивна метал група, на 6 март 1989. Бил снимен во летото 1988 во студијата Kajem/Victory во Гледвин, Пенсилванија, и е едниствениот албум на Dream Theater со Чарли Доминичи како вокали.
На 12 март 2002, ре-издание од 32 бита на албумот било издадено.
На 15-тата годишнина на албумот, моменталната постава на Dream Theater го извела албумот во неговата целост во Лос Анџелес, Калифорнија, и за време на двете дополнителни песни, како специјални гости на бината се појавиле Чарли Доминичи и Дерек Шерениан (и двајцата сега поранешни членови на Dream Theater). Целиот настап бил снимен и подоцна издадена CD и DVD насловен ''When Dream And Day Reunite'' преку независната издавачка куќа на групата YtseJam.
1 Список на песни
# „A Fortune in Lies“ – 5:12 (музика од Dream Theater, текст од Петручи)
# „Status Seeker“ – 4:15 (Dream Theater, Доминичи/Петручи)
# „The Ytsé Jam“ – 5:43 (Dream Theater, инструменталка)
# „The Killing Hand# – 8:40 (Dream Theater, Петручи)
#* I. The Observance
#* II. Ancient Renewal
#* III. The Stray Seed
#* IV. Thorns
#* V. Exodus
# „Light Fuse and Get Away" – 7:23 (Dream Theater, Мур)
# „Afterlife# – 5:27 (Dream Theater, Доминичи)
# „The Ones Who Help to Set the Sun# – 8:04 (Dream Theater, Петручи)
# „Only a Matter of Time# – 6:35 (Dream Theater, Мур)
2 Постава
* Чарли Доминичи – вокали
* Кевин Мур – клавијатури
* Џон Мјанг – бас
* Џон Петручи – гитара
* Мајк Портној – тапани
Едуард Бернштајн

Едуард Бернштајн (, - , ) — германски социјалдемократски теоретичар и најпознат претставник на т.н. ревизионизам.
Бернштајн ја започнува својата политичка кариера во 1872 година кога се зачленува во Социјалдемократската работничка партија, во партијата на т.н. ајзенаховци. Во 1875 година заедно со Август Бебел и Вилхелм Либкнехт го подготвува обединувањето со ласалијанскиот Општ германски работнички сојуз.
Во 1878 година е принуден да емигрира од Германија и заминува во Швајцарија. Во 1881 година станува уредник на весникот „Социјалдемократ“. Во тоа време почнува да соработува со Карл Кауцки и заедно со него ја преведува на германски Марксовата „Беда на филозофијата“.
Во 1888 година по барање на пруската влада е протеран од Швајцарија и заминува за Лондон, каде што воспоставува тесна соработка со Фридрих Енгелс. До 1890 година продолжува да го издава весникот „Социјалдемократ“, а потоа станува дописник на „Ноје цајт“ и на „Форверц“. Во 1891 година заедно со Кауцки ја пишува Ерфуртската програма на Социјалдемократската партија на Германија, што ќе стане модел за програмите на социјалдемократските програми усвоени до почетокот на Првата светска војна.
Од 1896 до 1898 година објавува серија статии насловени „Проблемите на социјализмот“, во кои критички расправа околу доста важни марксистички поставки. Во 1899 година ги систематизира своите забелешки во книгата „Проблемите на социјализмот и задачите на социјалдемократијата“. Оваа книга предизвика бурни реакции во германската социјалдемократија при што доста нејзини водечки личности како Август Бебел, Карл Кауцки, Вилхелм Либкнехт и Роза Луксембург го осудија неговиот ревизионизам на марксистичката теорија и практика.
Во 1901 година му е дозволено да се врати во Германија и тој истата година се враќа во земјата по повеќе од 20 години прогонство. Следната година станува пратеник во Рајхстагот, функција која ќе ја врши до 1928 година. Се профилира како најистакната личност на десното, ревизионистичко крило на германската социјалдемократија. Во 1914 година гласа за воените кредити заедно со целата социјалдемократска фракција во Рајхстагот, но од јули 1915 година застанува против војната, а во 1917 е еден од основачите на Независната социјалдемократска партија на Германија.
По завршувањето на војната е заменик министер за финансии до февруари 1919 година. Сака да ги обедини Независната социјалдемократска партија и Социјалдемократската партија и во таа насока повторно се зачленува во Социјалдемократската партија, без при тоа да се откаже од членството во Независната социјалдемократска партија. Сепак, во Независната социјалдемократска партија овој негов потег не наидува на добар прием, по што е исклучен од партијата. До 1928 година е пратеник на Социјалдемократската партија во Рајхстагот, но неговите мислања сè помалку се слушаат. Во 1928 година се повлекува од политичкиот живот. Умира четири години подоцна.
Ракета (локомотива)

Ракета (изворно англ. ''Rocket'') е една од првите парни локомотиви, конструирана во 1829 година од страна на англискиот изумител Џорџ Стивенсон.
Општоприфатено било дека Стивенсоновата „Ракета“ е првата парна локомотива. Но вистината е дека првата парна локомотива поставена на шини е изградена од Ричард Тревитик 25 години порано, но не со финансиски успех како Стивенсоновата „Ракета“.
Локомотивата „Ракета“ на некој начин е еволуција, но не и револуција. Овој пронајдок сигурно може да се постави на пиедесталот на прва модерна парна локомотива, со повеќе иновации, кои од тогаш се употребуваат како стандард во парните локомотиви. За првпат се употребува повеќе-цевчен бојлер, кој ја подига делотворноста на трансферот помеѓу издувните гасови и водата. Биле инсталирани 25 цевки со пречник од 76,2 mm (3 инчи). Цилидрите од традиционалната вертикална положба ги поставува под агол од 35°.
Во 1829 година на натпреварот на пругата на релацијата Ливерпул – Манчестер, која е за првпат со сите потребни сигнализации, неговата „Ракета“ постигнува дотогаш најголема брзина од 30 милји на час или 48,28032 километри на час и можност да повлече товар од 13.000 килограми.
По постигнатиот успех во работилницата во Њукасл се изградени уште педесеттина парни локомотиви од овој вид, подобрувајќи ги нивните техничките одлики, како спуштање на цилиндарот на само 8°, доближувајќи се со тоа кон денешните стандарди.
Официјалното отворање на железничката линија се случува скоро една година подоцна, на 15 септември 1830, кога првата употреба на парната локомотива „Ракета“ е проследена и со првата железничка несреќа со случајна смрт на англискиот државник Вилијам Хаскисон.
2 Поврзано
* Џорџ Стивенсон
* Локомотива „Блихер“
2 Поврзано
* Парна локомотива
Регионализација

Регионализација во буквална смисла на зборот означува тенденција на формирање региони.
Во смисла на национална политика означува тенденција на регионализација на една земја и давање овластувања на централната власт во рацете на локалната власт.
Во меѓународна смисла, ја покажува тенденцијата на две или повеќе земји кон создавање заедничка политика типична за географскиот и културен регион во кој тие се наоѓаат.
Pull Me Under

Pull Me Under е сингл од албумот на Dream Theater од 1992 ''''. Тој е општоприфатен како најголем успех на групата досега. Песната се искачила на #10 на топ-листата Mainstream Rock Tracks на магазинот Billboard. Исто така била првата песна на „Images and Words“.
Забележителна одлика на песната е тоа што ѝ недостига конвенционален завршеток. Песната едноставно застанува, на сред нота, на 8 минути и 11 секунди. Ова ја нагласува тематиката на песната поврзана со ненадејната и неочекувана природа на смртта. Сепак, доколку се слушне песната подобро, се забележува дека нејзиниот завршеток е во 4/4 такт, нагласен во 3 и 4 на последниот такт по што следи тишина.
Текстот на песната се однесуваат на Шекспировиот Хамлет, и се раскажува од гледната точка на принцот Хамлет. Текстот на песната значително алудира на претставата и претставува ехо на желбата на Хамлет да се предаде на својата желба да се здобие со одмазда за неговиот татко, дури и по цена на неговиот здрав разум.
Скратена верзија на песната (во траење од 4:48) исто така се појавува на музички спот кој претставува мешавина од клипови на настапи на групата и нејасна приказна за некого, кој е често опишуван од членовите на групата и обожавателите како „човек-волк“. Членовите на групата не биле задоволни со приказната, велејќи дека таа нема ништо поврзано со темата на песната. Пејачот Џејмс ЛаБри може да биде виден носејќи маица од Napalm Death на спотот.
Растока

Растока — река која се разгранува од голема река пред да се влее во море, особено во речна делта. Појавата е позната како речна бифуркација. Спротивно на растока е притока.
1 Северна Америка
Во Луизијана, на пример, реката Ачафалаја се разделува од реката Мисисипи. Во некои случаи, растоката може да „кради“ толку вода од својот родител што таа може да стане главната рута. Всушност, ова е сериозен проблем за Њу Орлеанс, поради тоа што Ачафалаја тече по пострмен пат до Заливот на Мексико, и затоа зема сè повеќе и повеќе вода од Мисисипи. Ова било запрено скоро, и тоа со изградбата на брана со цел да се контролира истекот на Мисисипи во Ачафалаја.
2 Јужна Америка
Реката Касиквијаре е растока на горно Ориноко, која што течи јужно кон Рио Негро и формира уникатен природен канал помеѓу речните системи Ориноко и Амазон. Таа е најголемата река на планетата која поврзува два големи речни система.
3 Азија
Други забележителни растоки се реката Колидам, растока на реките Кавери и Хугли, растока на реката Ганг, и двете во Индија.
4 Европа
Ајсел, Вал и Долна Рајна се трите главни растоки на Рајна. Реката Актуба е главната растока на Волга.
Во Србија (Косово) реката Неродимка по пат на бифуркација дава вода на Црноморскиот слив (преку реката Ибар) и на Егејскиот речен слив (преку реката Лепенец).
5 Македонија
Радика е единствената река во Македонија која по пат на вештачка бифуркација дава вода на Јадранскиот (Црн Дрим) и Егејскиот речен слив (Вардар, со пренос на вода преку хидросистемите Маврово и Врбен).
6 Поврзано
* Притока
* Утока
* Вододелница
Петар Стојанов

Петар Стојанов (|Петър Стоянов) бил претседател на Република Бугарија од 1997 до 2002 година. Роден е на во Пловдив, Бугарија. Дипломирал право во Софија во 1976 година. Во октомври 2005 г. Стојанов е избран за претседател на Сојузот на демократските сили.
Сариса Параос

Сариса Параос — македонски историчар од Бугарија. Како долгогодишен соработник и член на редакцијата на весникот “Народна Волја“ има објавувано бројни написи за историјата на Македонија и македонскиот народ. Автор е на книгите: “Псевдословенската школа на Симеон во Преслав“, “Мала христоматија по македонизам“, “Македонско-византиски сојуз“ и “Вистината за Кирил и Методиј и нивната азбука“.
Почесен граѓанин на Град Скопје

Почесен граѓанин на Град Скопје — лице со особени заслуги за своите придонеси кон градот Скопје и затоа ја има примено почеста „Почесен граѓанин на Град Скопје“.
1 Почесни граѓани
Ова е хронолошки список на почесните граѓани на Град Скопје со датумот и годината на доделување на почеста.
Име, Слика, Националност, Доделено на
Д-р Иван Рибар, Хрват, 7 мај 1921
Јосип Броз Тито, Хрват, 13 ноември 1946
Владислав Гомулка, Полјак, 16 ноември 1965
Јозеф Циранкјевич, Полјак, 16 ноември 1965
Крал Олаф V, Норвежанец, 7 септември 1966
У Тант, Бурманец, 30 август 1970
Мајка Тереза, Албанка, 27 јуни 1980
Френк Манинг, Британец, 26 јули 1983
Умберто Ватани, македонски Италијанец, 17 октомври 2005
Шарик Тара, македонски Турчин, 30 ноември 2005
Кристофер Хил, Американец, 26 јули 2008
Лоренс Иглбергер, Американец, 26 јули 2008
Торвалд Столтенберг, Норвежанец, 26 јули 2008
Вернер Трини, Германец, 26 јули 2008
Филип Вујановиќ, Црногорец, 5 март 2012
Ричард Њухајзел, Американец, 14 јули 2012
2 Извори и надворешни врски
*